Temeljem *članka 289. stavak 7. Zakona o socijalnoj skrbi („Narodne novine“, broj: 18/22, 46/22, 119/22, 71/23, 156/23 i 61/25)* i članka 27. Statuta Grada Zadra *(„Glasnik Grada Zadra“, broj: 9/09, 28/10, 3/13, 9/14, 2/15 - pročišćeni tekst, 3/18, 7/18 - pročišćeni tekst, 15/19, 2/20, 3/21 i 14/23 - pročišćeni tekst),* **Gradsko vijeće Grada Zadra,** na \_\_\_ **sjednici,** održanoj **dana \_\_\_\_\_\_\_\_ 2025.** godine, **d o n o s i**

**O D L U K U**

**O MJESEČNOJ NAKNADI UMIROVLJENICIMA GRADA ZADRA**

**Članak 1.**

Ovom Odlukom utvrđuju se uvjeti i postupak za ostvarivanje prava na mjesečnu naknadu umirovljenicima s prebivalištem na području grada Zadra.

**Članak 2.**

Pravo na mjesečnu naknadu ostvaruju umirovljenici (u daljnjem tekstu: Korisnici) s mirovinom manjom od 470,00 eura.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Poslove u svezi s ostvarivanjem prava propisanih ovom Odlukom obavlja Upravni odjel za socijalnu skrb i zdravstvo Grada Zadra (u daljnjem tekstu: Upravni odjel).

**Članak 3.**

Pravo na naknadu iz članka 2. ove Odluke Korisnici ostvaruju u iznosima kako slijedi:

* mirovine do 200,00 € - 60 €
* mirovine od 200,01 do 270,00 € - 50 €
* mirovine od 270,01 do 340,00 € - 40 €
* mirovine od 340,01 do 470,00 € - 30 €

**Članak 4.**

Postupak za ostvarivanje prava na mjesečnu naknadu započinje podnošenjem zahtjeva Upravnog odjela prema Središnjoj službi Hrvatskog zavoda za mirovinsko osiguranje (HZMO) Zagreb, radi dostave popisa Korisnika koji su evidentirani kao primatelji mirovine do iznosa propisanih člankom 3. ove Odluke.

**Članak 5.**

Korisnici koji su obuhvaćeni popisom iz članka 4. ove Odluke ostvaruju pravo na mjesečnu naknadu, pod uvjetima i u visini utvrđenima ovom Odlukom.

**Članak 6.**

Isplata navedenih iznosa vršit će se putem FINE, i to kvartalno, za razdoblje od tri mjeseca, na kraju svakog kvartala.

**Članak 7.**

Postupak za ostvarivanje prava za Korisnike koji uz hrvatsku ostvaruju pravo i na inozemnu/e mirovinu/e, kao i za Korisnike koji uz mirovinu i rade, započinje dostavom tražene dokumentacije Upravnom odjelu:

* preslika osobne iskaznice
* dokaz o visini mjesečnih primanja
* potvrdu o visini tuzemne i inozemne mirovine
* preslika dokumenta na kojem je vidljiv broj tekućeg računa na koji se može izvršiti uplata

**Članak 8.**

Za Korisnike iz članka 7. Isplata navedenih iznosa vršit će se na tekući račun Korisnika koji je dostavio Upravnom odjelu, i to kvartalno, za razdoblje od tri mjeseca, na kraju svakog kvartala.

**Članak 9.**

Ova Odluka stupa na snagu osmog dana od dana objave u „Glasniku Grada Zadra“, a primjenjuje se od \_\_\_\_\_\_\_\_\_\_\_\_\_\_godine.

***KLASA:*** 551-01/25-01/04

***URBROJ:*** 2198-1-1-25-

**Zadar,**

**GRADSKO VIJEĆE GRADA ZADRA**

**PREDSJEDNIK**

*Ivica Žuvela*